stanford-oval/wikipedia huggingface dataset:
מאיר לייפר
לקריאה נוספת

תולדות המחבר, בתוך; לקוטי ישכר, באתר אוצר החכמה (צפייה מוגבלת למנויים)
הערות שוליים

↑  רבי מאיר ואחיו רבי יוסף היו ככל הנראה האדמו"רים הראשונים שדרכו בעולם החדש.
↑  בין המתארחים אצלו היו רבי מאיר שפירא מלובלין ורבי חיים שלמה הלוי מחוסט (בן רבי אלימלך מטאהש).
↑  בית המדרש עומד על תילו ברחוב בדפורד(אנ')
| שושלת נדבורנה |
| --- | --- | --- |
| אדמו"רי שושלת נדבורנה בעבר | רבי מאיר (הגדול) מפרמישלאן • רבי אהרן אריה לייב מפרמישלאן • רבי מאיר מפרמישלאן • רבי יצחק מקאליש • רבי שלמה מפרמישלאן • רבי ישכר בער לייפר (נדבורנה) • רבי אהרן אריה לייב לייפר (נדבורנה) • רבי מרדכי לייפר  • רבי ישכר בער לייפר (סאטמר) • רבי מאיר רוזנבוים (קרעטשניף) • רבי איתמר רוזנבוים • רבי אליעזר זאב רוזנבוים (קרעטשניף) • רבי שלמה איזקסון • רבי מאיר לייפר • רבי יוסף לייפר (פיטסבורג) • רבי חיים מרדכי רוזנבוים • רבי אברהם אבא לייפר • רבי אהרן יחיאל לייפר • רבי דוד משה רוזנבוים (רחובות) • רבי אליעזר זאב רוזנבוים (ראחוב) • רבי ישכר בער רוזנבוים • רבי יצחק אייזיק רוזנבוים • רבי מאיר איזקסון • רבי צבי הירש רוזנבוים • רבי ישראל רוזנבוים • רבי אשר ישעיה רוזנבוים (חדרה) • רבי יעקב ישכר בער רוזנבוים • רבי נתן דוד רוזנבוים • רבי ישראל ניסן רוזנבוים • רבי יצחק אייזיק רוזנבוים (קליבלנד) • רבי מרדכי ישכר בער לייפר • רבי מאיר רוזנבוים (קראקאס) • רבי שמואל שמעלקא לייפר |  |
| אדמו"רי שושלת נדבורנה כיום | רבי אליעזר זאב רוזנבוים (נדבורנה) • רבי מנחם אליעזר זאב רוזנבוים • רבי מאיר רוזנבוים (פרמישלאן) • רבי דוד משה רוזנבוים (קריית גת) • רבי יחזקאל שרגא רוזנבוים (טערבישאן) • רבי שלום אליעזר זאב רוזנבוים • רבי חיים מרדכי רוזנבוים (טשרנוביץ) • רבי ניסן חיים רוזנבוים • רבי זיידא אליעזר זאב רוזנבוים • רבי אשר ישעיה רוזנבוים (זוטשקא) • רבי מאיר יצחק אייזיק רוזנבוים • רבי אשר ישעיה רוזנבוים (ביתר עילית) • רבי יוסף נפתלי רוזנבוים • רבי ישכר בער לייפר • רבי משה מאיר לייפר • רבי משולם אליעזר לייפר • רבי אורי לייב הכהן רוזנבוים • רבי יחיאל מאיר רוזנבוים • רבי חיים לייפר • רבי ברוך פנחס לייפר • רבי דוד צבי רוזנבוים • רבי משה רוזנבוים • רבי זונדל ישכר דב רוזנבוים • רבי יהודה רוזנבוים • רבי גדליה משה רוזנבוים • רבי שלמה רוזנבוים • רבי מרדכי רוזנבוים (ירושלים) • רבי מאיר לייפר (דינוב) |  |
| ענפים בשושלת | חסידות נדבורנה באניא • חסידות ביטשקוב • חסידות בישטינא • חסידות זוטשקא • חסידות חוסט • חסידות טמשוואר • חסידות טערבישאן • חסידות טשערנוביץ' • חסידות לינסק • חסידות מז'יבוז' • חסידות מיאלען • חסידות נדבורנה • חסידות סטניסלב • חסידות סטרוז'ניץ • חסידות פיטסבורג • חסידות פרמישלאן • חסידות קאליש • חסידות קליבלנד • חסידות קרעטשניף • חסידות ראחוב |  |
ג'והנה קונטה

| --- | --- |

 לידה:  17 במאי 1991 (בת 33) סידני, אוסטרליה
 מדינה:  בריטניה בריטניה (מאז 2012)   אוסטרליה אוסטרליה (2008 - 2012)
 מקום מגורים:  אנגליה איסטבורן
 גובה:  1.80 מטר
 יד חובטת:  ימין
 פעילות כמקצוענית:  2008 – 1 בדצמבר 2021 (כ־13 שנים) 
 סה"כ פרסים שצברה:  10,008,175 דולר אמריקאי 
 יחידים
 מאזן קריירה:  312–181
 דירוג שיא:  4 (17 ביולי 2017)
 זכיות בטורנירים:  13 (2 WTA ו-11 ITF)
 זוגות
 מאזן קריירה:  63–61
 דירוג שיא:  88 (1 באוגוסט 2016)
 זכיות בטורנירים:  4 (0 WTA ו-4 ITF)
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (2016)
 אליפות צרפת הפתוחה:  סיבוב ראשון (2015, 2016)
 וימבלדון:  חצי גמר (2017)
 אליפות ארצות הברית הפתוחה:  סיבוב רביעי (2015, 2016)
 תאריך עדכון 1 בדצמבר 2021
 
ג'והנה "ג'ו" קונטה (באנגלית: Johanna "Jo" Konta; נולדה ב-17 במאי 1991 בסידני, אוסטרליה) היא טניסאית מקצוענית בריטית ילידת אוסטרליה. מדורגת במקום רביעי בעולם בדירוג ה-WTA (יולי 2017), דירוג השיא שלה.
הישגי השיא שלה הם הגעה לשלב חצי גמר בטורנירי גראנד סלאם, באליפות אוסטרליה הפתוחה (2016) ובאליפות וימבלדון (2017).
ביוגרפיה

קונטה נולדה וגדלה בסידני להורים שהיגרו מהונגריה ושם הכירו. אביה, גאבור, מנהל מלון ואמה, גבריאלה, רופאת שיניים. היא החלה לשחק טניס בגיל 8. בגיל 14 היא החלה ללמוד באקדמיה של קסל סנצ'ז בברצלונה. בזמן שהיא הייתה בספרד עברו הוריה להתגורר באיסטבורן, אנגליה. היא קיבלה אזרחות בריטית בשנת 2012 והחלה לייצג את בריטניה.
באליפות אוסטרליה הפתוחה שנערכה בשנת 2016 ניצחה קונטה בסיבוב הראשון את ונוס ויליאמס מארצות הברית (8 בעולם) בשתי מערכות (4-6, 2-6). היא הגיעה לשלב חצי הגמר שבו הפסידה לאנגליקה קרבר מגרמניה (7 בעולם) בשתי מערכות (7-5, 6-2) שלבסוף זכתה באליפות.
באולימפיאדת ריו דה ז'ניירו (2016) הגיעה קונטה לשלב רבע גמר לאחר שניצחה את סבטלנה קוזנצובה מרוסיה בסיבוב השלישי ב-3 מערכות (6-3, 5-7, 5-7). בשלב רבע הגמר היא הפסידה לאנגליקה קרבר (2 בעולם) בשתי מערכות (6-1, 6-2).
בינואר 2017 זכתה קונטה באליפות סידני הפתוחה, לאחר ניצחון במשחק הגמר על אגניישקה רדוונסקה מפולין (3 בעולם) בשתי מערכות (4-6, 2-6). באליפות אוסטרליה הפתוחה שנערכה לאחר מכן, היא ניצחה בסיבוב השלישי את קרולין וזניאקי מדנמרק (17 בעולם) בשתי מערכות (3-6, 1-6). ברבע הגמר היא הפסידה לסרינה ויליאמס (2 בעולם) בשתי מערכות (6-2, 6-3).
ב-1 בדצמבר 2021 הודיעה על פרישה ממשחק פעיל.
נגד כל הסיכויים (סרט)

| --- | --- |

כרזת הסרט בעברית
 מבוסס על:  Adjustment Team 
 בימוי:  ג'ורג' נולפי 
 הופק בידי:  ג'ורג' נולפי, כריס מור 
 תסריט:  ג'ורג' נולפי
 עריכה:  ג'יי רבינוביץ' 
 שחקנים ראשיים:  מאט דיימון (David Norris) מייקל קלי (Charlie Traynor) אנתוני רוביבר (McCrady) טרנס סטמפ (Thompson) דוני קשבארץ (Donaldson) אנתוני מאקי (Harry Mitchell) אמילי בלאנט (Elise Sellas) ג'ון סלאטרי (Richardson) פדרו פסקל Jason Kravits מייקל בלומברג ג'ניפר אילי Lauren Hodges ג'ון סטיוארט Liam Ferguson David Alan Basche 
 מוזיקה:  תומאס ניומן
 צילום:  ג'ון טול 
 מדינה:  ארצות הברית ארצות הברית
 חברת הפקה:  Media Rights Capital Gambit Pictures Electric Shepherd Productions
 חברה מפיצה:  סרטי יוניברסל, נטפליקס, וודו 
 שיטת הפצה:  וידאו על פי דרישה 
 הקרנת בכורה:  14 בפברואר 2011 
 משך הקרנה:  109 דק' 
 שפת הסרט:  אנגלית 
 סוגה:  סרט רומנטי, סרט מדע בדיוני, סרט פנטזיה, סרט מתח, סרט פעולה, סרט המבוסס על יצירה ספרותית 
 תקציב:  50.2 מיליון דולר
 הכנסות באתר מוג'ו:   adjustmentbureau
 אתר רשמי
 דף הסרט ב־IMDb
 
נגד כל הסיכויים (באנגלית: The Adjustment Bureau) הוא סרט מתח רומנטי מדע בדיוני אמריקאי משנת 2011 שכתב וביים ג'ורג' נולפי, מבוסס על הסיפור הקצר של פיליפ ק. דיק "Adjustment Team". בכיכובם של מאט דיימון, אמילי בלאנט, אנתוני מאקי, ג'ון סלאטרי וטרנס סטאַמפּ. הסרט מגולל את סיפורו של חבר קונגרס בארצות הברית המגלה שמה שנראה כאירועים מקריים בחייו נשלטים על ידי קבוצה מסתורית וחזקה. לאחר שאירוע שלא תוכנן על ידי הבקרים הללו מתרחש - מפגש רומנטי עם רקדנית - הוא נאבק נגדם למרות הבטחתם לעתיד גדול עבורו, תמורה להימנעותו מלהיפגש עמה.
הסרט יצא לאקרנים ב-3 באפריל 2011 וזכה לביקורות חיוביות מהמבקרים, ששיבחו את ההופעה של דיימון ואת הכימיה שלו עם בלאנט. הסרט הכניס 127 מיליון דולר לעומת תקציב הפקה של 50 מיליון דולר.
שחקנים ודמויות

מאט דיימון בתפקיד דייוויד נוריס
אמילי בלאנט בתפקיד אליז סאלאס
אנתוני מאקי בתפקיד הארי מיטשל
ג'ון סלאטרי בתפקיד ריצ'רדסון
מייקל קלי בתפקיד צ'רלי טריינור
טרנס סטמפ בתפקיד תומפסון, ראש קבוצת הלשכה.
דוני קשבארז בתפקיד דונלדסון
אנתוני רוביבר בתפקיד מקראדי
פדרו פסקל בתפקיד מאיטרה ד'פול דה סנטו
הערות שוליים

↑  "'Adjustment Bureau': The surreal feels real". The Kansas City Star. נבדק ב-18 באוקטובר 2007. Are you angels?” he asks Richardson. “We’ve been called lots of things,” is the reply. “Think of us as case workers.” {{cite web}}:  (עזרה)
↑  "Matt Damon Defies God's Insidious Bureaucracy in The Adjustment Bureau". D Magazine. נבדק ב-18 באוקטובר 2007. You see, "the Chairman" (as the film calls the being responsible for managing the entire universe) has dispatched "case workers" to keep humanity moving according to his carefully choreographed plan. {{cite web}}:  (עזרה)
| --- | --- |
בקרת זהויות :  BNE: XX5138058  MusicBrainz work: d777581f-7bb6-4dcc-8014-46d1887ea3d3  VIAF: 229354339   WorldCat (עם VIAF): 229354339
קשתות באולימפיאדת הנוער בואנוס איירס (2018)

| --- | --- |

 היכל:  פארק הספורט של רוקה
 תאריך התחלה:  13 באוקטובר 2018
 תאריך סיום:  17 באוקטובר 2018
 מתחרים:  64 (32 נערים ו-32 נערות)
 → 2014 
תחרויות הקשתות באולימפיאדת הנוער בואנוס איירס (2018) התקיימו בפארק הספורט של רוקה בין התאריכים 13 באוקטובר עד ה-17 באוקטובר 2018. התחרויות הורכבו מטורניר נערים וטורניר נערות שבכל אחד מהם השתתפו 32 ספורטאים. בנוסף, התקיים טורניר מעורב שהורכב מקבוצות מגדריות מעורבות של ספורטאים מלאומים שונים.
העפלה

ההעפלה לתחרויות היא אישית והמכסה ניתנת לוועד האולימפי המקומי ולא לספורטאים עצמם. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 16 עד 18, בזמן המשחקים (תאריך הלידה בין ה-1 בינואר 2001 ל-31 בדצמבר 2003). כל ועד אולימפי מקומי מורשה לשלוח עד 2 ספורטאים, ספורטאי אחד לכל מגדר.
הוועד האולימפי הבינלאומי והפדרציה העולמית לקשתות סיכמו כי בכל טורניר ישתתפו 32 ספורטאים. מכסה בודדת, לכל טורניר, ניתנה למדינה המארחת, ארגנטינה. 16 מכסות לכל מגדר חולקו בתחרות העפלה נפרדת כחלק מאליפות העולם בקשתות לנוער לשנת 2017 שהתקיימה ברוסאריו. 11 מכסות נוספות לכל מגדר חולקו בהתאם לטורנירי העפלה יבשתיים בהתאם לחלוקה הבאה: אירופה (3), אסיה (3), אמריקה (2), אפריקה (2) ואוקיאניה (1). 4 מכסה לכל מגדק חולקו כהקצאה עולמית. אם המדינה המארחת תעפיל לתחרויות באמצעות ניצחון בטורניר העפלה היבשתי, המכסות ליבשת אמריקה תגדל משתיים לשלושה מכסות.
אם מדינה בוחרת שלא להשתמש במכסה שלה, המכסה תוקצה מחדש. אם המדינה העפילה בטורניר הנפרד שהתקיים במקביל לאליפות העולם בקשתות לנוער, המכסה תועבר למדינה המדורגת הבאה בתור בהתאם לחלוקה המגדרית. אם המדינה העפילה בטורניר היבשתי, המכסה תועבר למדינה המודרגת הבאה בתור בטורניר בהתאם לחלוקה המגדרית. אם אין מדינה זכאית בטורניר היבשתי, המכסה תועבר למדינה המדורגת הבאה בתור בטורניר העפלה שהתקיים במקביל לאליפות העולם בקשתות לנוער.
| תחרות העפלה | תאריך | מדינה מארחת | כמות מכסות | מדינה מעפילה בנים | מדינה מעפילה בנות |
| --- | --- | --- | --- | --- | --- |
| המדינה המארחת |  |  | 0/1 |  ארגנטינה |  ארגנטינה |
| טורניר העפלה עולמי | 2 – 8 באוקטובר 2017 | ארגנטינה רוסאריו | 16 |  קוריאה הדרומית  רוסיה  סרי לנקה  טורקיה  איטליה  איראן  אוקראינה  טאיפיי הסינית  קולומביה  גרמניה  יפן  ארצות הברית  מקסיקו  ברזיל  סין  אסטוניה |  קוריאה הדרומית  בריטניה  אוקראינה  ארצות הברית  מולדובה  ספרד  אוסטרליה  סין  רוסיה  קזחסטן  מקסיקו  צרפת  הולנד  טאיפיי הסינית  יפן  הפיליפינים |
| טורניר העפלה אסיה | 24 בנובמבר – 1 בדצמבר 2017 | בנגלדש דאקה | 3 |  הודו  תאילנד  קזחסטן |  הודו  קוריאה הצפונית  איראן |
| טורניר העפלה אמריקה | 7 – 12 במאי 2018 | גואטמלה גואטמלה סיטי | 2 |  קנדה  קובה |  ברזיל  הרפובליקה הדומיניקנית |
| טורניר העפלה אירופה | 26 ביוני – 3 ביולי 2018 | יוון פטרס | 3 |  בלגיה  בריטניה  ספרד |  גרמניה  טורקיה  בלארוס |
| טורניר העפלה אוקיאניה | 9 – 13 ביולי 2018 | קלדוניה החדשה קלדוניה החדשה | 1 |  אוסטרליה |  ניו זילנד |
| טורניר העפלה אפריקה | 18 – 28 ביולי 2018 | אלג'יריה אלג'יר | 2 |  |  |
| הקצאה עולמית |  |  | 4 |  |  |
| הקצאה מחדש |  |  | 1/0 |  פרגוואי |  |
| סך הכל | סך הכל | סך הכל | 32 |  |  |
↑  ארגנטינה דחתה את המכסה שלה לטורניר הבנים שהוקצה מחדש ליבשת אמריקה.
לוח זמנים

| תאריך | יום | שעת התחלה | תחרות |
| --- | --- | --- | --- |
הערות שוליים

1 2 3  הוועד האולימפי הבינלאומי והפדרציה העולמית לקשתות (7 במרץ 2018). "Qualification System – Youth Olympic Games Buenos Aires 2018 - Archery" (PDF) (באנגלית). נבדק ב-16 ביוני 2018. {{cite web}}:  (עזרה)
אוניברסיטת וושינגטון

ערך זה עוסק באוניברסיטה בסיאטל שבמדינת וושינגטון. אם התכוונתם לאוניברסיטה בסנט לואיס שבמדינת מיזורי, ראו .
| --- | --- |


סמל וחותם האוניברסיטה
 אוניברסיטה ציבורית
 מוטו:  "Lux sit" (זה האור)
 תקופת הפעילות:  1861–הווה (כ־163 שנים)
 קמפוס:  עירוני
 בעלי תפקידים
 נשיא:  אנה מארי קוס
 יו"ר:  Ana Mari Cauce 
 סגל:  5,803
 סטודנטים
 כלל הסטודנטים:  42,907
 סטודנטים לתואר ראשון:  30,790
 סטודנטים לתארים מתקדמים:  12,117
 שונות
 הון עצמי:  2.0 מיליארד דולר
 כינוי קבוצת הספורט:  האסקיס
 מיקום
 מיקום:  סיאטל, וושינגטון, ארצות הברית.
 מדינה:  ארצות הברית ארצות הברית
 קואורדינטות:  47°39′18″N 122°18′29″W﻿ / ﻿47.655°N 122.308°W﻿ / 47.655; -122.308
 www.washington.edu
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט אוניברסיטת וושינגטון(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט אוניברסיטת וושינגטון
 
אוניברסיטת וושינגטון (באנגלית: University of Washington, ר"ת UW) היא אוניברסיטה ציבורית אשר נוסדה בשנת 1861 בעיר סיאטל במדינת וושינגטון, בארצות הברית. אוניברסיטת וושינגטון היא המוסד האקדמי הגדול ביותר בצפון-מערב ארצות הברית והאוניברסיטה הציבורית הוותיקה ביותר בחוף המערבי. לאוניברסיטה שלושה קמפוסים, המרכזי שבהם פועל ברובע האוניברסיטה בעיר סיאטל, קמפוס נוסף בעיר טקומה וקמפוס שלישי בעיר בות'אל.
באוניברסיטה למעלה מ-500 בניינים, ששטחם כ-1.9 מיליון מטר רבוע. הוצאות התפעול של האוניברסיטה בשנת הכספים 2010 היו מעל 4 מיליארד דולר. בשנת 2011 דורגה האוניברסיטה במקום ה-16 בדירוג אקדמי של אוניברסיטאות בעולם ובמקום ה-23 בדירוג אוניברסיטאות בעולם של Times Higher Education.‏ בשנת 2018 דורגה אוניברסיטת וושינגטון במקום ה-14 בעולם ב"דירוג שאנגחאי" (Shanghai ranking) ובמקום ה-3 בקרב האוניברסיטאות הציבוריות בארצות הברית. בשנת 2020 דורגה האוניברסיטה במקום ה־16 ב"דירוג שאנגחאי" ובמקום ה 8 בדירוג הU.S. News. הישגי 85% מכלל התלמידים באוניברסיטה היו בעשירון העליון בסיום לימודי התיכון. האוניברסיטה חברה בהתאגדות אוניברסיטאות האוקיינוס השקט וחברה באיגוד אוניברסיטאות המחקר.
תוכניות לימוד ותארים

באוניברסיטת וושינגטון תוכניות לימודים לתואר ראשון, תואר שני ותואר שלישי ב-140 מחלקות שונות המאורגנות בפקולטות ובתי הספר הבאים:
הפקולטה לאמנויות ולמדעים
בית הספר ללימודים בינלאומיים ע"ש הנרי מ. ג'קסון
הפקולטה לסביבות בנויות
בית הספר לעסקים ע"ש מייקל ג. פוסטר
בית הספר לרפואת שיניים
הפקולטה לחינוך
הפקולטה להנדסה
הפקולטה למדעי הסביבה
בית הספר ללימודים מתקדמים
בית הספר למידע
בית הספר למשפטים
בית הספר לרפואה
בית הספר לסיעוד
בית הספר לרוקחות
בית הספר ליחסי ציבור ע"ש דניאל ג'. אוואנס
בית הספר לרפואת הציבור
בית הספר לעבודה סוציאלית
מחקר ואקדמיה

בשנת 2006 עבר לראשונה תקציב המחקר השנתי של האוניברסיטה את רף מיליארד הדולר. הרוב המוחלט של המימון למחקר באוניברסיטה מקורו בהצעות מחקר הנתונות לביקורת עמיתים ומוגשות לקרנות מחקר. תקציב המחקר של אוניברסיטת וושינגטון הוא בין 5 תקציבי המחקר הגבוהים ביותר בין אוניברסיטאות פרטיות וציבוריות בארצות הברית, מזה שנים. לאוניברסיטה ניתן יותר תקציב מחקר פדרלי מכל אוניברסיטה ציבורית בארצות הברית והיא במקום השני בגובה תקציב המחקר הפדרלי שניתן לה בין כל האוניברסיטאות בארצות הברית מאז שנת 1974. אוניברסיטת וושינגטון חברה באיגוד האוניברסיטאות האמריקניות המאגד את אוניברסיטאות מחקר מובילות בארצות הברית וקנדה.
על סגל האוניברסיטה נמנים חמישה זוכים בפרס לסקר-דבייקרי למחקר קליני רפואי, זוכה אחד במדליית פילדס, שמונה זוכים בפרס גרדנר למחקר ביו-רפואי (Gairdner Award), שנים עשר עמיתי מקארתור, שני זוכי פרס הספרות הלאומי האמריקאי (National Book Award), זוכה אחד במדליה הלאומית לאומנויות, חמישה זוכים במדליה הלאומית למדעים, שישה חתני פרס נובל, שני זוכי פרס פוליצר. חמישים ושמונה מבין חברי סגל האוניברסיטה חברים באקדמיה האמריקאית לאמנויות ולמדעים.
לאוניברסיטת וושינגטון אחת הספריות האקדמיות הגדולות בארצות הברית ובאוספיה למעלה מ-7.3 מיליון ספרים. האגודה לספריות מחקר בארצות הברית דרגה את ספריית האוניברסיטה בין 15 הספריות הטובות במדינה.
מדיניות בת קְיָמָא

בעשור הראשון של המאה ה-21 התחייבה אוניברסיטת וושינגטון למדיניות של קיימות. לצורך קידום מדיניות זו פעילה באוניברסיטה ועדה מייעצת לשמירה על הסביבה המנטרת את השפעת פעילות המוסד על סביבתו, נוצרה משרה לשומר על הסביבה ונוסח מסמך מדיניות רשמית של המוסד לשמירה על הסביבה.
החל מפברואר 2006 החל המוסד, חברה האוניברסיטה לחברת החשמל של העיר סיאטל לקדם פעילות ירוקה. כל תצרוכת החשמל של האוניברסיטה היא ממקורות אנרגיה מתחדשת. מיליוני דולר מן התקציב השנתי של שירותי המעונות והמזון במוסד מופנים לרכישת מזון אורגני וטבעי המיוצר באזור. בכל המסעדות באוניברסיטה אין שימוש במכלי פוליסטירן וכלי האוכל החד-פעמיים מתאימים כולם להפקת קומפוסט. מבני מעונות חדשים המתוכננים להיבנות בקמפוס יעמדו בתקנים המחמירים ביותר של איכות הסביבה. בסקר איכות הסביבה שנערך בארצות הברית בשנת 2008 דורגה האוניברסיטה בין שש האוניברסיטאות המובילות בארצות הברית בשמירה על איכות הסביבה, מבין 300 שנבדקו. בשנת 2018 זכתה אוניברסיטת וושינגטון להיכלל ברשימת "הקמפוסים הירוקים" של אוניברסיטת פרינסטון בפעם השמינית ברציפות.
בוגרים בולטים

בין בוגריה הבולטים של האוניברסיטה נמנים חתני וכלת פרס נובל לפיזיולוגיה או לרפואה ג'ורג' ה. היטצ'ינגס (1988), מרטין רודבל (1994) ולינדה באק (2004), חתן פרס נובל לכלכלה ג'ורג' סטיגלר (1982), פסל הזכוכית דייל צ'יהולי, סופרת הילדים בוורלי קלירי, הסופרים טום רובינס ורוברט זוברין, ההיסטוריון פואד עג'מי, המדינאי טום לנטוס, המדליסט האולימפי ג'ו רנץ, הסקסופוניסט קני ג'י, ושחקני הקולנוע והטלוויזיה קייל מקלכלן ודיאן קנון.
מזרקת דראמהלר בקמפוס האוניברסיטה וברקע הר ריינייר
פיג'ו 504

| --- | --- |
  
 מאפיינים כלליים
 יצרן:  פיג'ו
 שנות ייצור:  1968–1979
 הרכבה:  צרפת צרפת  קניה קניה  ארגנטינה ארגנטינה  דרום אפריקה דרום אפריקה  ניגריה ניגריה  ספרד ספרד  טאיוואן טאיוואן  הרפובליקה העממית של סין הרפובליקה העממית של סין  צ'ילה צ'ילה  אוסטרליה אוסטרליה  ניו זילנד ניו זילנד  פורטוגל פורטוגל  מצרים מצרים  תוניסיה תוניסיה
 מודל קודם:  פיג'ו 404
 מודל אחריו:  פיג'ו 505
 סיווג:  משפחתית (בגודל בינוני)
 פלטפורמה:  4-דלתות סדאן  4-דלתות סטיישן  2-דלתות קופה  2-דלתות קונוורטבל  2-דלתות טנדר
 מפרט טכני
 מנוע:  1.8 ליטר (4 צילינדרים בטור)  2.0 ליטר (4 ציל' בטור)  1.9 ליטר דיזל (4 ציל' בטור)  2.1 ליטר דיזל (4 ציל' בטור)  2.3 ליטר דיזל(4 ציל' בטור)
 הילוכים:  5
פיג'ו 504 היא מכונית צרפתית משפחתית בגודל בינוני מתוצרת פיג'ו.
יצור המכונית נפסק סופית בשנת 2006.
בצרפת היה ייצור פעיל של הדגם החל משנת 1968 ועד 1983. פס הייצור האחרון היה בניגריה בשנת 2006, בקניה הופסק הייצור של הדגם שנתיים קודם, בשנת 2004.
ב-1969 זכה דגם זה בתואר "מכונית השנה באירופה", תואר בו תזכה פיג'ו פעם נוספת רק 19 שנה לאחר מכן, עם השקת הפיג'ו 405.
יוצרו 3.7 מיליון מכוניות מדגם זה.
בישראל נמכר דגם ה־504 במתכונת סדאן, סטיישן וטנדר.
דגם ה-פיג'ו 604 מבוסס על דגם ה-פיג'ו 504, (מכנית ועיצוב).
מנוע ה-"פיג'ו 504" ניתן לדגם רכב השטח של פיג'ו הקרוי פיג'ו P4, אשר היה בשרות צבא צרפת.
עלייתם של צבי הנינג'ה: הסרט

| --- | --- |

כרזת הסרט הרשמית
 מבוסס על:  עלייתם של צבי הנינג'ה 
 בימוי:  אנדי סורינו, ארט וורד
 תסריט:  אנדי סורינו, ארט וורד
 מדבבים:  עומר בנסון מילר בן שוורץ ברנדון מייקל סמית' ג'וש ברנר קתרינה גרהאם אריק באוזה
 מדבבים בעברית:  טל מוסרי עידו מוסרי יהונתן מגון אורי זלצמן דור סרוגו טליה ברקאי אלי לולאי גדי לוי מייה קדוש ויטלי פרידלנד יולי סקר אליאור בן חמו
 מוזיקה:  מאט מהאפי
 מדינה:  ארצות הברית 
 חברת הפקה:  ניקלודיאון
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  5 באוגוסט 2022
 משך הקרנה:  82 דקות
 שפת הסרט:  אנגלית 
 סוגה:  סרט קומדיה, הרפתקה, קומדיה, ספרות ספקולטיבית, סרט גיבורי-על, סרט נינג'ות 
 אתר רשמי
 דף הסרט ב־IMDb
 
עלייתם של צבי הנינג'ה: הסרט (באנגלית: Rise of the Teenage Mutant Ninja Turtles: The Movie) הוא סרט גיבורי-על אמריקאי מונפש משנת 2022, המהווה המשכון לסדרת הטלוויזיה המונפשת "עלייתם של צבי הנינג'ה" ששודרה בשנים 20–2018. הסרט בוים על ידי מפתחי הסדרה אנדי סוריאנו ואנט וורד מתסריט של טוני גאמה-לובו ורבקה מיי, המבוסס על סיפור מאת סוריאנו וורד. בסרט מדבבים מדבבי הסדרה בן שוורץ, עומר מילר, ברנדון מיכל סמית', ג'וש ברנר, קאט גרהם ואריק באוזה, יחד עם היילי ג'ואל אוסמנט בתור קייסי ג'ונס. בסרט, הצבים, בעזרת בעל בריתם החדש מהעתיד, קייסי ג'ונס, יצאו לעצור את הכוח החייזרי המרושע, הקראנג, מלפלוש לכדור הארץ.
הפיתוח החל באוקטובר 2018, והפרויקט הוכרז רשמית בפברואר 2019, אך הייצור החל רק במרץ 2020. ניקלודיאון פנה לסוריאנו ו-ורד כדי ליצור את הסרט "עלייתם של צבי הנינג'ה" במהלך פיתוח העונה השנייה, והשניים עבדו על שניהם בו-זמנית. מאחר שהעונה התקצרה, הכותבים נאלצו להתאים את עלילת הסרט כדי להתאים אותה לשינויים שנעשו בסיפור העונה. רוב ההנפשה נעשתה על ידי Flying Bark Productions בסידני, אוסטרליה, ו-Top Draw Animation בפיליפינים, כאשר הראשונה סיפקה את ההנפשה לסדרת הטלוויזיה.
הסרט הוקרן בבכורה בנטפליקס ב-5 באוגוסט 2022. הוא קיבל ביקורות חיוביות בדרך כלל מהמבקרים על האנימציה, סצנות האקשן, ההופעות והגרעין הרגשי שלו. הסרט היה מועמד לשלושה פרסים בפרס אמי השני לילדים ולמשפחה, כאשר הבמאי האמנותי קארל אנדרס ביו זכה בפרס על הישג אישי יוצא דופן בהנפשה.
עלילה

בשנת 2044, קרנג החייזר פלש לכדור הארץ, וההתנגדות נפלה. בניסיון אחרון אחד, לאונרדו ומיכלאנג'לו שולחים את תלמידם קייסי ג'ונס אחורה בזמן כדי לעצור את הפלישה על ידי מציאת מפתח שאפשר לקראנג להגיע לכדור הארץ, אם כי זה עולה בחייהם של לאונרדו ומיכלאנג'לו לעשות זאת. קייסי מגיעה בהצלחה להווה, מספר חודשים לאחר התבוסה של שרדר. לאחר שלאונרדו שובר את שיא ערימת קופסאות הפיצה של דונטלו, רפאל מזהיר את שניהם ואת מיכלאנג'לו על גניבה שהתפתחה על ידי היפנו-פוטאמוס ווורן סטון, כשהמפתח שקייסי מחפש כלול בין הפריטים הגנובים. הצבים מצליחים לעצור אותם, אבל שבט הרגל מגיע ותובע את המפתח. בחזרה למאורה החדשה, רפאל ולאונרדו נקלעים לוויכוח עקב האגו ההולך וגדל של האחרון.
בינתיים, קייסי מוצא את אפריל אוניל, שמפילה אותו ולוקחת אותו למאורה של הצבים. לאחר מכן הוא מסביר את משימתו, ואחרי שהזכיר את הקראנג, ספלינטר מסביר שהם הגיעו לכדור הארץ לפני זמן רב והוגלו לממלכה אחרת על ידי להקת לוחמים שיצרה והשתמשה במפתח, שהוא נשק מיסטי. הצבים, יחד עם אפריל, ספלינטר וקייסי, הולכים אחרי הרגל, שהצליחו לפתוח את הפורטל. הצבים נלחמים בקראנג, אך קראנג 1 שואב את הכוחות המיסטיים שלהם, ומאלץ אותם לסגת. לאונרדו מצליח לתפוס את המפתח ולסגור את הפורטל. כדי להגן על לאונרדו, רפאל מכריח אותו לברוח בזמן שהוא נתפס.
לאחר מכן, הצבים הנותרים, יחד עם קייסי, הולכים אחרי הקראנג ורפאל, בעוד שספלינטר ואפריל נשארים מאחור כדי להיפטר מהמפתח. הקראנג מצליחים למצוא את המאורה של הצבים דרך רפאל. הם מחזיקים בטפילה את חברי שבט הרגל ושולחים אותם אחרי המפתח בזמן שהם מכינים את הפורטל על גבי מגדל המטרו, הבניין הגבוה ביותר בעיר. הצבים וקייסי אורבים במנהרות הרכבת התחתית ונפרדים. קייסי כועס על לאונרדו עקב היהירות שלו, וחושף את האמת על מה שקורה למשפחתו בעתיד לפני שהם מתאחדים עם שאר הצבים. לאחר מכן הם מוצאים את רפאל, שנכבש בידי קראנג אחד, ותופסים את המפתח. לאחר מכן, הקראנגים משתמשים במפתח כדי לפתוח את הפורטל ולהביא את הטכנודרום, מה שמפעיל את הפלישה שלהם לעיר ניו יורק.
בעוד אפריל, ספלינטר וקייסי כובשים את כוחות קראנג, הצבים עולים על הספינה. לאונרדו הולך אחרי רפאל, בעוד דונטלו ומיכלאנג'לו מנסים להשתלט על הספינה. הם נתפסים, אבל לאונרדו מושיט יד לרפאל ועוזר לו להשתחרר, והאחים מצליחים להחזיר לעצמם את כוחותיהם המיסטיים. קייסי, ספלינטר ואפריל מביסים בהצלחה את קראנג 2, שנותרה מושחתת ומקומסת. הצבים מתמודדים עם הקראנג 1 הנותר בקרב, אך אין להם סיכוי, כאשר מיכלאנג'לו, דונטלו ורפאל נזרקו מהספינה במהלך הקרב. לאונרדו מאלץ את קראנג 1 לחזור למימד הכלא ומצווה על קייסי לסגור את הפורטל, מה שהורס את הטכנודרום ולוכד את לאונרדו במימד עם קרנג 1 הזועם, שתוקף אותו בזעם עיוור. מיכלאנג'לו, רפאל ודונטלו מצילים אותו באמצעות כוחות הפורטל החדשים של מיכלאנג'לו, ומשאירים את קראנג 1 לכוד בתוך מימד הכלא לנצח.
כעבור זמן מה, הגיבורים נהנים מפיצה על גבי גשר ברוקלין, כשקייסי מגלה שהגיוס לשעבר של שבט רגל היא אמו קסנדרה ג'ונס. הם צופים בעיר כשהיא נבנית מחדש ונשבעים להגן עליה כשצריך. לאחר מכן, רפאל מנסה לשבור את שיא ערימת קופסת הפיצה של לאונרדו.
מדבבים

רוב המדבבים בגרסה האנגלית והעברית הם אותם מדבבים כמו בסדרת הטלוויזיה.
| שם הדמות | מדבב/ת באנגלית | מדבב/ת בעברית |
| --- | --- | --- |
| לאונרדו | בן שוורץ | עידו מוסרי |
| רפאל | עומר מילר | טל מוסרי |
| דונטלו | ג'וש ברנר | אורי זלצמן |
| מיכלאנג'לו | ברנדון מייקל סמית' | יהונתן מגון |
| קייסי ג'ונס | היילי ג'ואל אוסמנט | דור סרוגו |
| אפריל אוניל | קאט גרהם | טליה ברקאי |
| ספלינטר | אריק באוזה | אלי לולאי |
| קראנג 1 | ג'ים פירי | גדי לוי |
| סגן הרגל | רוב פולסן | גדי לוי |
| קראנג 2 | טוקס אולגונדוי | מייה קדוש |
| כתבת החדשות טניה | ניקה פאטרמן | מייה קדוש |
| וורן סטון | ג'ון מייקל היגינס | יולי סקר |
| היפנו-פוטמוס | רייס דרבי | ויטלי פרידלנד |